Γιώργος Βουλγαράκης

Βιογραφικό

Γεννήθηκε στο Ηράκλειο Κρήτης και κατάγεται από τη γνωστή πολιτική οικογένεια των Τρουλλινών της Ρεθύμνης (Μέλαμπες Αγίου Βασιλείου). Ο Νικόλαος Τρουλλινός υπήρξε Βουλευτής (1932-1935), ανιψιός του Ιωάννη Τρουλλινού  Βουλευτή (1956-1961) και του Γεωργίου Βούλγαρη ή Βουλγαράκη, Βουλευτή του Ελληνικού Συναγερμού και της ΕΡΕ.
Σπούδασε Οικονομικά στο Οικονομικό Τμήμα του Πανεπιστημίου Πειραιά, Νομικά στη Νομικής Σχολή Αθηνών ενώ είναι Διδάκτορας Οικονομικών του Πανεπιστημίου Αθηνών. 
Είναι Διαπιστευμένος Διαμεσολαβητής από το Υπουργείο Δικαιοσύνης και επιστημονικός ερευνητής στο Παν/μιο Αθηνών,  έχει διδάξει  στο Οικονομικό Τμήμα του Παν/μιου Αθηνών, στο Ελληνικό Ανοιχτό Πανεπιστήμιο (ΕΑΠ) , στο Πανεπιστήμιο Κύπρου (ΑΠΚΥ), στο Ευρωπαϊκό Παν/μιο  καθώς και στο Πανεπιστήμιο Λευκωσίας. 
Κατά τη διάρκεια των φοιτητικών του χρόνων εργάστηκε στο χώρο του Τουρισμού και της Διαχείρισης Ακινήτων, σε οικογενειακές επιχειρήσεις στην Κρήτη, ενώ παράλληλα με τις σπουδές του δίδασκε σε Πανεπιστημιακά φροντιστήρια.
Είναι παντρεμένος με την συμβολαιογράφο Κατερίνα Πελέκη, πατέρας τεσσάρων παιδιών (Παυλίνα, Αποστόλης, Διονύσης και Χάρις).

Πολιτική Δραστηριότητα

Με την πολιτική ασχολήθηκε από τα φοιτητικά του χρόνια. Υπήρξε μέλος του ΚΣ της ΕΦΕΕ (1980-1986). Γραμματέας της ΔΑΠ-ΝΔΦΚ (1985-1987) και επί των ημερών του η ΔΑΠ-ΝΔΦΚ βγήκε για πρώτη φορά πρώτη δύναμη στα Πανεπιστήμια. Υπήρξε μέλος του Εκτελεστικού Γραφείου της ΟΝΝΕΔ ως υπεύθυνος Επαρχιακών Οργανώσεων αρχικά και στη συνέχεια ως Αντιπρόεδρος της οργάνωσης. Στο πρώτο συνέδριο, της ΟΝΝΕΔ, εξελέγη Πρόεδρος της οργάνωσης (1987-1989). Διετέλεσε μέλος της Κεντρικής επιτροπής της ΝΔ από το 1986 ως και το 2010 και γραμματέας Συνδικαλισμού της ΝΔ (1994-1996) και Γραμματέας Πολιτικού Σχεδιασμού (1997- 1998). 
Εξελέγη Βουλευτής στην Ά Αθηνών τον Ιούνιο του 1989 και έκτοτε εκλεγόταν συνεχώς σε όλες τις εκλογικές αναμετρήσεις ως το 2009. Ως Βουλευτής υπήρξε Γραμματέας της Βουλής (1997-1999), μέλος του Συμβουλίου της Ευρώπης (1999-2003) και αναπληρωτής κοινοβουλευτικός εκπρόσωπος (2000-2004), μέλος της Διαρκούς Επιτροπής Οικονομικών καθώς και Μορφωτικών Υποθέσεων και Πολιτισμού της Βουλής.
Διατέλεσε Υφυπουργός Περιβάλλοντος  στην Κυβέρνηση Μητσοτάκη (1992-1993), Υπουργός Δημόσιας Τάξης (2004-2006) , Υπουργός Πολιτισμού (2006- 2007) και Υπουργός Ναυτιλίας και Αιγαίου (2007-2008) στις κυβερνήσεις Κώστα Καραμανλή.
Τον Μάρτιο του 2019, ανκοίνωσε την συμμετοχή του στίς εκλογές για τον Δήμο της Αθήνας ως ανεξάρτητος υποψήφιος, επικεφαλής του συνδιασμού "Αθήνα και πάλι Αθήνα". Στίς αυτοδιοικητικές εκλογές της 26ης Μαίου, η δημοτική του παράταξη κατέλαβε μία έδρα, ο ίδιος εκλέχτηκε Δημοτικός Σύμβουλος.

Τρομοκρατικές επιθέσεις

Υπήρξε δύο φορές θύμα τρομοκρατικών επιθέσεων. Τον Σεπτέμβριο του 2003 κάηκε ολοσχερώς η οικία του, από εκρηκτικό μηχανισμό μεγάλης ισχύος. Η οικογένεια του σώθηκε ύστερα από παρέμβαση ειδικών της ΕΜΑΚ. Την  ευθύνη ανέλαβαν οι Επαναστατικοί Πυρήνες .  
Τον Μάιο του 2006 έγινε εις βάρος του απόπειρα δολοφονίας με τηλεχειριζόμενο εκρηκτικό μηχανισμό, έξω από την οικία του. Την ευθύνη ανέλαβε με προκήρυξη ο Επαναστατικός Αγώνας.

Έργο

Ως Υφυπουργός Περιβάλλοντος διεύρυνε το Δίκτυο Πεζοδρόμων της Αθήνας, πολιτική που είχε ξεκινήσει ο Στέφανος Μάνος, θεσμοθέτησε και οριοθέτησε το θαλάσσιο πάρκο της Αλοννήσου, την προστασία της caretta caretta , οριοθέτησε την προστασία των Ορεινών Όγκων της Αττικής και δημιούργησε το πάρκο περιβαλλοντικής ευαισθητοποίησης "Σελεπίτσαρι" που αργότερα μετονομάστηκε σε πάρκο Ανδρέα Παπανδρέου   
Ως Υπουργός Δημόσιας Τάξης , συνέδεσε το όνομα του με του Ολυμπιακούς Αγώνες του 2004 ως συντονιστής Υπουργός εκ μέρους της κυβέρνησης προήδρευε του Συντονιστικού Συμβουλίου Ολυμπιακής Ασφάλειας . Ίδρυσε την Τροχαία Εθνικών Οδών με άμεσο αποτέλεσμα τη μείωση των ατυχημάτων στο εθνικό οδικό δίκτυο κατά 70% απο τον πρώτο χρόνο λειτουργίας της. Συνέστησε το Κέντρο Μελετών Ασφάλειας (ΚΕΜΕΑ)  προκειμένου να αξιοποιηθεί η εμπειρία και η τεχνογνωσία των Ολυμπιακών Αγώνων. Το ΚΕΜΕΑ, που λειτούργησε εξ αρχής με ιδιωτικοοικονομικά κριτήρια, αποδείχτηκε παγκόσμιο  πρότυπο και σήμερα συνεργάζεται με πολλά αντίστοιχα κέντρα διεθνώς και σημαντικά Πανεπιστήμια. Άνοιξε πρώτος το θέμα της λαθρομετανάστευσης, καλώντας τετραμερή διάσκεψη στην Αθήνα των Υπουργών του Ιράν, της Τουρκίας και του Πακιστάν που οδήγησε στη σύναψη σχετικού μνημονίου συνεργασίας. Εξέδωσε τα νέα Ελληνικά διαβατήρια , που θεωρούνται άπο τα ασφαλέστερα παγκοσμίως. Καθιέρωσε τον "Κώδικα Δεοντολογίας Αστυνομικών" οριοθετώντας ετέτσισι τα όρια δράσης των οργάνων της τάξεως και τις υποχρεώσεις τους έναντι των πολιτών. Έθεσε για πρώτη φορά δημόσια το θέμα της παράνομης οπλοκατοχής στην Κρήτη και μαζί με τους Μίκη Θεοδωράκη, Χρήστο Λεοντή, Γιώργο Γραμματικάκη, Μαρία Λαμπράκη- Πλάκα υπέγραψαν τη "Διακήρυξη των Ανωγείων"  με σκοπό την ευαισθητοποίηση των Κρητικών σχετικά με το θέμα αυτό. 
Ως Υπουργός Πολιτισμού, κέρδισε τη διαμάχη με το  Μουσείο Γκετί σχετικά με τις επιστροφές ελληνικών αρχαιοτήτων και εξασφάλισε την επιστροφή του Μακεδονικού Στεφάνου που σήμερα εκτίθεται στη Θεσ/νκη. Με τη συνεργασία του Παν/μιου Χαϊδελβέργης και τη διαμεσολάβηση του καθηγητή Χανιώτη, κατάφερε την επιστροφή του πρώτου θραύσματος του Παρθενώνα στην Αθήνα    αναβιώνοντας έτσι τη συζήτηση για τον επαναπατρισμό των γλυπτών της Ακρόπολης. Εισηγήθηκε την πρωτοβουλία του ΟΗΕ  για να χαρακτηριστεί η Αρχαιοκαπηλία παγκόσμιο έγκλημα.  Ίδρυσε το Κέντρου  Χορού και Θεάτρου (ΕΚΕΘΕΧ) , Καθιέρωσε νομοθετικά, το θεσμό της Πολιτιστικής Χορηγίας και την "υιοθέτηση" μνημείων από πολιτιστικούς χορηγούς. Ξεκίνησε την αναστήλωση και τη διάσωση των Ανακτόρων του Τατοΐου  . Καθιέρωσε την έκδοση των "Τετραδίων Πολιτισμού" που αποτέλεσαν ορόσημο για την πολιτιστική πολιτική της χώρας. Θεσμοθέτησε την λειτουργία εκθετηρίων στα Ελληνικά Μουσεία καθώς και τη λειτουργία του Κεντρικού Συμβουλίου Μουσείων που αποτελούσε πάγιο αίτημα των αρχαιολόγων. Επεξεργάστηκε το σχέδιο αξιοποίησης των  Ολυμπιακών εγκαταστάσεων με πρώτο βήμα την παραχώρηση το Παγκρητίου Σταδίου στο Δήμο Ηρακλείου Κρήτης. Δημιούργησε τον εναλλακτικό πολυχώρο τέχνης "Πειραιώς 260"  και τον ενέταξε στο Φεστιβάλ Αθηνών. 
Στο Υπουργείο Ναυτιλίας  πραγματοποίησε- παρά τις έντονες αντιδράσεις της αντιπολίτευσης  , την  παραχώρηση του Οργανισμού Λιμένος Πειραιά (ΟΛΠ) στο ναυτιλιακό κολοσσό της  COSCO που ήταν η μεγαλύτερη άμεση ξένη επένδυση στη χώρα . 
Με την απόφαση αυτή το λιμάνι του Πειραιά μετατράπηκε σε κόμβο  του παγκοσμίου ναυτιλιακού εμπορίου και σύμφωνα με εκτιμήσεις, ο ρυθμός ανάπτυξης του, τον κατατάσσει ως το ταχύτερα αναπτυσσόμενο λιμάνι  παγκοσμίως. Δρομολόγησε , επίσης  με διεθνή διαγωνισμό,  την παραχώρηση του ΟΛΘ στη Hutchison . H παραχώρηση αυτή  ωστόσο, δεν ολοκληρώθηκε, λόγο της αποχώρησης του Γιώργου Βουλγαράκη από το Υπ. Ναυτιλίας. Επανασχεδίασε τον ακτοπλοϊκό χάρτη της χώρας και εκπόνησε το σχέδιο των Αττικών Λιμένων. Σε συνεργασία με τον Διεθνή Ναυτιλιακό Οργανισμό (ΙΜΟ) εισηγήθηκε τη λειτουργία Ταμείου κατά της  Πειρατείας των πλοίων, με συνεισφορά της Ελλάδας σ αυτό καθώς και την υιοθέτηση αυστηρότερου πλαισίου ασφαλείας στη ναυσιπλοΐα.

Παραίτηση - Αθωώσεις

Τον Σεπτέμβριο του 2008 βρέθηκε στο επίκεντρο μιας σφοδρής και πολύπλευρης κριτικής από την αντιπολίτευση,  που τον οδήγησε σε παραίτηση, για λόγους ευθιξίας, παρά το ότι ο Πρωθυπουργός Κώστας Καραμανλής τον είχε καλύψει δημόσια. Λίγο αργότερα ανακοίνωσε οτι δεν θα συμμετέχει ,ως υποψήφιος, στης εθνικές εκλογές.
Κατηγορήθηκε με ένταση για σειρά ζητημάτων από την αντιπολίτευση, που όπως αποδείχτηκε μετά από δικαστικούς και φορολογικούς ελέγχους, δεν είχαν καμμία βάση, με αποτέλεσμα την αθώωσή του σε όλες τις περιπτώσεις.  
Μετά από εξαντλητικούς ελέγχους από τις αρμόδιες αρχές και δικαστικές συνδρομές, αποδείχτηκε ότι δεν είχε συμμετοχή σε υπεράκτια εταιρεία.
Οι φορολογικοί έλεγχοι, επίσης, απέδειξαν ότι η περιουσία του δεν σχετίζεται με παράνομο πλουτισμό για αυτό το λόγο απηλλάγη με βούλευμα .  
Η ολομέλεια της Βουλής, στην οποία τον είχε παραπέμψει η προανακριτική επιτροπή τον αθώωσε με συντριπτική πλειοψηφία για την υπόθεση του Βατοπεδίου ενώ λίγα χρόνια αργότερα (2017) αθωώθηκε και η σύζυγός του  Κατερίνα Πελέκη απο τη Δικαιοσύνη για τα συμβόλαια του Βατοπεδίου.
Επίσης η Εξεταστική Επιτροπή της Βουλής για το σκάνδαλο της Siemens, στην οποία είχε κληθεί, τον απάλλαξε ως αναρμόδιο και άσχετο με το θέμα Υπουργό.
Στη υπόθεση Καρούζου, οι εμπλεκόμενοι του ζήτησαν συγγνώμη ενώπιον του δικαστηρίου. 
Τέλος, η δικαιοσύνη τον αθώωσε και για το ανακριβές πόθεν έσχες, θεωρώντας ότι η Βουλή αδίκως τον παρέπεμψε για τη Λίστα Λαγκάρντ.
Χωρίς ποτέ να διαγραφεί από τη Νέα Δημοκρατία, δεν εκλήθη στο 8ο Συνέδριο .  
Μετά το σύνολο των αθωωτικών αποφάσεων, επανεντάχθηκε στο κόμμα κληθείς από τον Πρόεδρο της ΝΔ   και ο ίδιος έθεσε τον εαυτό του στη διάθεση του κόμματος  . Έκτοτε , συμμετείχε ως τακτικό μέλος σ όλα τα επόμενα συνέδρια.   
Στην υπόθεση των υποκλοπών η στάση του να υποδείξει δημόσια, κατά τη διάρκεια συνέντευξης τύπου, την Αμερικανική Πρεσβεία ως το κέντρο των υποκλοπών, τον έφερε σε σύγκρουση μαζί τους    δικαιώθηκε  όμως, αρκετά χρόνια μετά από την Ελληνική Δικαιοσύνη, η οποία μετά από πολυετή έρευνα άσκησε δίωξη κατά Αμερικάνου πράκτορα . 
Στην υπόθεση της απαγωγής των Πακιστανών, ο καταγγέλλον - πρόεδρος της Πακιστανικής κοινότητας, συνελήφθη  αργότερα ως λαθροδιακινητής μεταναστών επιβεβαιώνοντας τους ισχυρισμούς του Γιώργου Βουλαγρακη ότι στην ουσία η όλη υπόθεση, αφορούσε εσωτερικές αντιπαραθέσεις της Πακιστανικής κοινότητας και δεν σχετιζόταν με την Ελληνική Κυβέρνηση.

Συγγράμματα

Έχει συγγράψει αρκετά άρθρα και μελέτες καθώς και τα βιβλία "Σημειώσεις για το Κίνημα της Νέας γενιάς", "Περί Φιλελευθερισμού", "Πολιτισμού Άποψη" , "Θαλάσσια Χωροταξία" , "Νησιωτική  Ανάπτυξη και Πολιτική".